CELEX: C2005/193/54
Language: el
Date: 2005-08-06 00:00:00
Title: Υπόθεση T-200/05: Προσφυγή του Michael Cwik κατά της Επιτροπής των Ευρωπαϊκών Κοινοτήτων, η οποία ασκήθηκε στις 12 Μαΐου 2005

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/32
            
         Προσφυγή του Michael Cwik κατά της Επιτροπής των Ευρωπαϊκών Κοινοτήτων, η οποία ασκήθηκε στις 12 Μαΐου 2005
   (Υπόθεση T-200/05)
   (2005/C 193/54)
   Γλώσσα διαδικασίας: η γαλλική
   Ο Michael Cwik, κάτοικος Tervuren (Βέλγιο), εκπροσωπούμενος από τον Nikolas Lhoëst, δικηγόρο, με τόπο επιδόσεων στο Λουξεμβούργο, άσκησε στις 12 Μαΐου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               1)
            
            
               να ακυρώσει την απόφαση του γενικού διευθυντή της Γενικής Διευθύνσεως οικονομικών και χρηματοδοτικών υποθέσεων, της 25ης Ιουνίου 2004, με την οποία επικυρώνεται, χωρίς τροποποίηση, η έκθεση εξελίξεως σταδιοδρομίας του προσφεύγοντος για το διάστημα από 1ης Ιανουαρίου 2003 έως 31 Δεκεμβρίου 2003.
            
         
               2)
            
            
               να ακυρώσει, εφόσον κριθεί απαραίτητο, η απόφαση της Επιτροπής, της 24ης Ιανουαρίου 2005, με την οποία απορρίφθηκε η διοικητική ένσταση του προσφεύγοντος (R/970/04),
            
         
               3)
            
            
               να υποχρεωθεί η καθής στην καταβολή του συμβολικού ποσού του ενός ευρώ ως αποζημίωση,
            
         
               4)
            
            
               να καταδικαστεί η καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Οι λόγοι ακυρώσεως και τα κύρια επιχειρήματα του προσφεύγοντος σχετικά με το νέο σύστημα αξιολογήσεως των υπαλλήλων είναι παρόμοια με αυτά που προβάλλονται στην υπόθεση T-96/04. Επιπλέον, ο προσφεύγων προβάλλει ότι το νέο σύστημα ανέχεται κατάχρηση εξουσίας, κατά το μέτρο που ο αριθμός των χορηγούμενων μορίων αξιολογήσεως καθορίζεται από τον αριθμό των σχεδιαζόμενων προαγωγών. Τέλος, ο προσφεύγων ισχυρίζεται ότι η επίμαχη έκθεση πάσχει πρόδηλα σφάλματα εκτιμήσεως.